***ПРОФЕСИОНАЛНА ГИМНАЗИЯ „АКАД.СЕРГЕЙ П.КОРОЛЬОВ” ГР. ДУПНИЦА***

***2600 гр.Дупница, обл.Кюстендил, „Орлинска” 70, тел.0701/51835,***

***e-mail: pg\_ koroljov@abv.bg***

**УТВЪРЖДАВАМ:**

**ДИРЕКТОР:**

**/инж. Елена Костадинова/**

**ПРОГРАМА**

**ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

**НА**

**ПРОФЕСИОНАЛНА ГИМНАЗИЯ**

**“АКАД. СEРГЕЙ П. КОРОЛЬОВ”**

**ПРЕЗ УЧЕБНАТА 2017/2018г.**

**приета на заседание на Педагогическия съвет,**

**Протокол №...... / 13.09.2017г.**

**и утвърдена със Заповед №/..........**

## 

**I. УВОД**

Програмата за превенция на ранното напускане на училище на ПГ "Акад. Сергей П. Корольов"- гр. Дупница е разработена в съответствие с рамкови европейски и национални документи и определените приоритети за развитие в сферата на средното образование, Стратегията за намаляване деля на преждевременно напусналите образователната система /2013-2020г./ и Закона за предучилищното и училищното образование.

Програмата конкретизира ключовите мерки в политиките за превенция, на ранното напускане на училище, интервенция и компенсиране на отпадането и преждевременното напускане на училище на Стратегията за намаляване дела на преждевременно напусналите образователната система (2013– 2020), приета от Министерския съвет с Протокол № 44 от 30.10.2013 год.

С дейностите си Програмата е ориентирана към реализиране на политики и мерки за постигане на стратегическата цел и оперативните цели на Стратегията, както и с целите на Програмата, разработена от РУО Кюстендил и определените приоритети на областно ниво.

Конституциятана Р България определя правото на всеки български гражданин на образование, гарантира задължителното обучение до 16-годишна възраст и безплатното основно и средно образование в общинските и държавните училища.

**II. ЦЕЛ**

Създаване и осигуряване на равен достъп и подкрепа за развитие и приобщаване в системата на училищното образование на децата и младежите като предпоставка за равноправно социално включване и пълноценна личностна реализация и участие в развитието на местните общности и страната.

**III. ЗАДАЧИ:**

1. Разработване, изпълнение и подкрепа за политиките за превенция и намаляване на ранното напускане на училище.

2. Идентифициране на рисковите фактори за ранното напускане на училище с оглед ограничаване на последиците от тях.

3. Насърчаване включването в образованието на рискови групи и развиване на приобщаващото образование.

4. Увеличаване на разнообразието и ефективността на методите и стимулите за включване в образование и обучение.

**IV. ПРИЧИНИ ЗА РАННОТО НАПУСКАНЕ НА УЧИЛИЩЕ:**

* икономически причини;
* социални причини;
* образователни причини;
* етнокултурни причини;
* институционални причини;
* причини свързани със здравния статус;

**V.ПРЕВЕНЦИЯ НА РАННОТО НАПУСКАНЕ НА УЧИЛИЩЕ – МЕРКИ:**

1. **Осигуряване на позитивна образователна среда** - училищен климат, атмосфера на взаимоотношения, управление. Позитивната образователна среда е свързана с ясно дефиниране на правата, задълженията и отговорностите на участниците в образователния процес за осигуряване на условия за образование, благоприятстващо развитието на личността на всяко дете и ученик, както и с подобряване взаимодействието в образователните институции.
2. **Разработване и изпълнение на политики в училището** - позитивната образователна среда във всяко училище е ключова мярка в превенцията на ранното напускане на училище, като във формирането й се включват дейности като:

- разработване и изпълнение на собствена програма за превенция,

- подобряване на капацитета на педагогическите екипи за идентифициране на причините за отпадане;

- разработването на система за намаляване на отсъствията на учениците;

- партньорството с други заинтересовани страни и специалисти за работа със уязвими семейства и общности;

- развиване на дейности в подкрепа на всяки ученик;

- активно взаимодействие между родители, деца и ученици и педагогически специалисти;

- развиване на междуучилищни инициативи и системен обмен на добри практики за превенция на ранното напускане на училище,

- използване на ученическото самоуправление и др.

**3. Разработването на системата за ранно предупреждение във всяко училище** - е особено важна за предотвратяване на бъдещи проблеми. Превантивните дейности от системата са свързани с идентифициране на учениците, застрашени от ранно напускане на училище, както и на причините за всеки конкретен случай.

1. **Развиване на общински политики** - за ограничаване на дела на ранното напусналите училище са свързани с координацията и управлението на информационните потоци за обхвата на подлежащите на задължително образование,

* осигуряване на здравословна и сигурна образователна среда за децата и учениците;
* прилагането на ефективно партньорство между заинтересованите институции;
* прилагането на нормативно зададените механизми за интервенция по отношение на семействата, които не осигуряват достъп на децата си до училище;
* засилване на информираността на семействата и общностите с деца в риск от ранно напускане на училище за ползите от образованието;

1. **Развиване на национални политики** - следва да е насочено към, създаване на условия и прилагането на контрол при изпълнението на нормативната уредба, разработването на механизми за мониторинг върху изпълнението на политиките, свързани с намаляването на ранно напусналите училище, анализ на връзката между изключването от образованието и социалното изключване, здравословните проблеми, престъпността, безработицата и др., прилагане на междусекторен подход и създаване на условия за популяризиране на добрите практики, създаване и поддържане на национална система за проследяване на децата и учениците в риск от ранно напускане на училище и на никога непосещавалите училище.
2. **Повишаване качеството на образованието като предпоставка за развитие на личността на всяко дете и ученик и предотвратяване на преждевременното напускане на училище** - в това отношение следва да се постави акцент върху:

* актуализиране на учебните програми и разработването на учебници и учебни помагала с акцент върху практическата насоченост;
* оценяване, установяващо резултати и осигуряващо обратна връзка, за поддържане и стимулиране на мотивацията за учене, както и мониторинг на качеството на образователния процес;
* прилагане на съвременни подходи на преподаване, съобразени с индивидуалността на детето и ученика като партньор в образователния процес;
* задължителна квалификация на педагогическите специалисти, насочена към идентифициране и справяне със случаите на риск от ранно напускане на училище;
* назначаване на помощник на учителя и помощник-възпитател при идентифицирана необходимост;
* развиване и популяризиране на нови форми на обучение;
* формиране на нагласа за учене през целия живот от най-ранна възраст.

1. **Осигуряване на достъп до образование и повишаване на качеството на образованието за децата и учениците от уязвими етнически общности** - за целта е необходимо да се реализират политики за преодоляване на обособяването по етническа принадлежност на учениците в групи и паралелки, ориентиране на обучението към работа в мултикултурна група и клас, като същевременно се повиши интеркултурната компетентност на всички участници в образователния процес. Там, където е необходимо, следва да се предоставя допълнително обучение по български език, като паралелно с това се осигурява възможност и за обучение по майчин език.
2. **Достъп до качествено образование за деца и ученици със специални образователни потребности** - междусекторният подход, разработването и изпълнението на политики на национално, регионално и общинско равнище следва да осигуряват приобщаващо образование за всички учениците със специални образователни потребности чрез:

* създаване и ефективно функциониране на достъпни центрове, предоставящи адекватна подкрепа за всяки ученик;
* развитие капацитета на учителите от общообразователните училища и за работа с учениците със специални образователни потребности, както и на специалистите, работещи с ученици за прилагане на единна методика за оценяване на образователните им потребности;
* изграждане на педагогическа и специализирана подкрепяща среда за всеки ученик за осигуряване на приобщаващото образование.